Lochet on diwar ar stadañ-se evit sevel ma levr ; kement-se en deus lakaet achanon da zibab hentenn ma fennad-kaoz. Ha dreist-holl ar pennadoù-kaoz damrenet, a lez gant an dud a vez goulennataet ar frankiz da lavarout o soñj.  Ouzhpenn ur pemzek bennak a arbennigourien ez on aet da choulennata ur standilhon a chwech den ha daou-ugent, anezhe Bretoned un daou-ugent vloaz bennak dezhe evit ar pep brasañ : renerien embregerezhioù maz eus enno muioch eget dek implijad, pesketaerien ha labourerien-douar. Dastumet eo bet ar pennadoù-kaoz e lodenn vrezhonek Bro-Oueloù hag e kanton Staol a zo e Breizh-Uhel. Er standilhon ez eus kement ha kement, war-bouez nebeut, a Vreizhizeliz hag a Vreizhuheliz.